భోలూ

భోలూ ది ట్రైన్ మేనేజర్ (ట్రైన్ గార్డ్) అనేది భారతీయ రైల్వేల చిహ్నం. ఇందులో, ఒక చేతిలో ఆకుపచ్చ లెన్స్‌తో సిగ్నల్ ల్యాంప్‌ను పట్టుకున్న ఏనుగును కార్టూన్‌గా చూపిస్తుంది. భారతీయ రైల్వేల 150 వ వార్షికోత్సవ సందర్భంగా స్మారక కార్యక్రమాల కోసం దీన్ని రూపొందించి, 2002 ఏప్రిల్ 16 న బెంగుళూరులో ఆవిష్కరించారు. 2003 లో భారతీయ రైల్వేలు తన అధికారిక చిహ్నంగా భోలూను శాశ్వతంగా ఉంచుకోవాలని నిర్ణయించుకుంది.  ఒక భారతీయ నాణేనికి వెనుక వైపున భోలూ బొమ్మను ముద్రించారు.

 నేపథ్యం, అభివృద్ధి 
భారతదేశంలో రైల్వేలను 1853 ఏప్రిల్ 16న బాంబే నుండి థానే వరకు ఒక లైన్‌తో ప్రవేశపెట్టారు. ఆ ఘటన 150 వ వార్షికోత్సవాన్ని పురస్కరించుకుని, భారతీయ రైల్వేలు 2002-2003లో మస్కట్‌ను ప్రారంభించడంతో పాటు అనేక కార్యక్రమాలను ప్లాన్ చేసింది. భారత రైల్వే మంత్రిత్వ శాఖ  తో సంప్రదించి నేషనల్ ఇన్‌స్టిట్యూట్ ఆఫ్ డిజైన్ ద్వారా భోలూ రైలు మేనేజర్ రూపొందించి, 2002 ఏప్రిల్ 16 న బెంగుళూరులో ఆవిష్కరించారు. ఆ రోజు, భోలూ కర్ణాటక ఎక్స్‌ప్రెస్‌ను సాయంత్రం 6.25 కి బెంగళూరు సిటీ స్టేషన్‌లోని ప్లాట్‌ఫారమ్ నంబర్ 1 నుండి ఫ్లాగ్ ఆఫ్ చేశాడు. భారత ప్రభుత్వ ( రైల్వే బోర్డు ) పబ్లిక్ రిలేషన్స్ డిపార్ట్‌మెంట్ (2007) మాన్యువల్ ప్రకారం భోలూ, 2002 ఏప్రిల్ 15 న అధికారిక ఉపయోగం కోసం అమలులోకి వచ్చింది. తరువాత, 2003 మార్చి 24 న భోలూను భారతీయ రైల్వేల అధికారిక చిహ్నంగా కొనసాగించాలని నిర్ణయించుకున్నారు.

 ప్రజాదరణ 
ఈ మస్కట్ భారతదేశంలో బాగా ప్రాచుర్యం పొందింది. భోలూ రైలు మేనేజర్ (గతంలో దీన్ని ట్రైన్ గార్డ్ అనేవారు), భోలూ స్నేహపూర్వకంగా, సహాయకారిగా ఉంటాడని భారతీయ రైల్వే అధికారులు తెలిపారు. 2003 లో భారత ప్రభుత్వ అధికారిక విడుదలలో భోలూని "నైతిక, బాధ్యతాయుతమైన, హృదయపూర్వక, ఉల్లాసవంతమైన చిహ్నం"గా అభివర్ణించింది. అతని చేతిలో ఉన్న ఆకుపచ్చ లైటు కదలికను, భద్రత, సానుకూలతతో ప్రయాణించాలనే ఉద్దేశాన్ని సూచిస్తుంది. 2003 లో భారత ప్రభుత్వం రెండు (  ) రూపాయల నాణేన్ని, వెనుకవైపున భోలూ ముద్రతో విడుదల చేసింది.

 మూలాలు 

వర్గం:భారతీయ రైల్వే మంత్రిత్వ శాఖ